b"\n_START_ARTICLE_\nPortal de la Manresana\n_START_SECTION_\nDescripci\xc3\xb3\n_START_PARAGRAPH_\nAntic portal que tancava el nucli formant un clos emmurallat, situat al carrer que baixa del castell i que comunica amb l'actual pla\xc3\xa7a de l'esgl\xc3\xa9sia._NEWLINE_Est\xc3\xa0 format per un arc de mig punt de grans dimensions, realitzat amb carreus regulars de mitjanes dimensions, el qual es pot situar entre els segles XIV i XV, per sobre del qual posteriorment s'hi van edificar diferents habitatges realitzats amb paredat, i que conserva altres elements defensius com \xc3\xa9s el cas d'un contrafort. Passada l'arcada trobem una premsa de vi de grans dimensions realitzada amb fusta, datada l'any 1862 mitjan\xc3\xa7ant una inscripci\xc3\xb3 a la pe\xc3\xa7a superior, que per les seves caracter\xc3\xadstiques es pot deduir que era d'\xc3\xbas comunitari."